Luettelo televisiosarjan Maalaiskomedia henkilöistä
Tämä on luettelo Maalaiskomedia-televisiosarjan henkilöistä.
P. A. Turpeinen, koko nimeltään Pauli Antero Turpeinen, on huoltamoyrittäjä ja miljonääri. Miljonääri hänestä tuli hänen löydettyään huoltamon vintiltä isänsä Mooseksen kassakaapin jossa oli dokumentteja Nokian osakkeista.
Tuulia Turpeinen (o.s. Huttunen) oli "Vain muutaman huijarin tähden" -sarjassa Turpeisen baarissa tarjoilijana. Myöhemmin Tuulia ja P. A. menivät naimisiin.
Viola Turpeinen (vertaa "Viola Turpeinen") on P. A. Turpeisen entinen vaimo, joka nykyisin asuu Armas Hakkaraisen kanssa Kuusniemellä. Hän on ollut useaan kertaan töissä Tampereella Tammerissa. Nykyään hän pitää kampaamoa Tampereella.
Hepa Turpeinen on P. A.:n ja Tuulian poika.
Urmas Hakkarainen oli aluksi Kuusniemen kunnanvaltuuston puheenjohtaja, mutta joutui vankilaan silloisen kunnanjohtaja Ahti Kiisken kanssa epäonnistuneen kanalatuhopolton ja Urmaanlinnan rakennusprojektin takia. Hakkaraisen tontti ja talo pakkohuutokaupattiin Mooseksen Perinnössä kolmella miljoonalla P. A. Turpeiselle, mutta Turpeinen antoi talon Urmakselle takaisin.
Virpi Juurikkala (o.s Hakkarainen) on Urmaksen tytär. Hän oli ammatiltaan poliisi ja on kunnan nuoriso-ohjaaja.
Armas V. Hakkarainen on Urmaksen veli ja Virpin kummisetä. Armas omisti Urmaan Lähteen ja on kunnanhallituksen puheenjohtaja.
Hillevi Jortikka oli kauppias ja kirkkovaltuuston puheenjohtaja. Hillevin kauppa Jortikan Valinta meni kuitenkin konkurssiin sivuliikken hyvän menestyksen takia. Hillevin mukaan on myös sarjassa nimetty tanssilava Kesä-Hillevi.
Toivo Jortikka oli Hillevi Jortikan aviopuoliso ja entinen kauppias, joka sittemmin lähti Hilleviä pakoon.
Lasse "Late" Jortikka on Hillevin ja Toivon poika. Hän ajoi myymäläautoa, mutta joutui lopettamaan starttimoottorin rikkouduttua. Sittemmin Lasse ja hänen aviopuolisonsa Paula Jortikka pitivät tanssilava Kesä-Hilleviä Urmaansaaressa. Lassen iso-isä oli Nikolai Jortikka.
Paukku on Lassen vaimo, joka tuli sarjaan mukaan Peräkamaripojissa.
Matias Pohto on Kuusniemen kirkkoherra ja Rovasti Poutiasen seuraaja. Pohto on kotoisin Etelä-Pohjanmaalta.
Raineri Pohto on Matiaksen ja Suvin poika. 
Suvi Pohto (o.s Aaltonen) oli Kuusniemen kulttuurisihteeri ja sittemmin kunnanjohtaja.
Rainer Mielonen on Suvin eno ja Kuusniemen kunnan pahin häirikkö. Nykyään Raineri asuu Lapissa.
Oskari Fräntilä oli matkailuperheyrityksen työntekijä, kunnes lähti Lappiin Veera Kedon kanssa.
Lilja Fräntilä on Oskarin äiti.
Ahti Kiiski oli "Vain muutaman huijarin tähden" -sarjassa Kuusniemen kunnanjohtaja, mutta joutui vankilaan Hakkaraisen kanalan polttoyrityksen takia. Mooseksen Perinnössä Kiiski edustaa EkoKompostor OY:tä, joka yrittää ostaa Urmaankalliota ja tehdä sinne ydinjätteen varastointipaikan, mutta hanke epäonnistuu. Turvetta ja timantteja-sarjassa Kiiski yrittää tehdä bisnestä Armas Hakkaraisen kanssa myymällä pullotettua lähdevettä, mutta suunnitelmat muuttuvat kun he saavat Kylmälehdon avulla selville, että Hakkaraisen omistamasta maasta löytyy timanttisuoni. Timanttikaivos-suunnitelmat kuitenkin epäonnistuvat ja Turpeinen avaa maalle timanttikaivoksen. Kiiski seurusteli Vain muutaman huijarin tähden-sarjassa Virpi Hakkaraisen kanssa, mutta suhde päättyi käytännössä jo ensimmäisen jakson alussa. Kiiski on sen jälkeen yrittänyt useaan otteeseen saada Virpiä itselleen takaisin. Kiiski lopulta alkaa seurustelemaan Virpin kanssa Turvetta ja timantteja-sarjassa ja Virpi ottaa avioeron miehestään Pentti Juurikkalasta.
Valdemar Åkerlund, jota kutsutaan myös nimellä "Valtsu," on töissä Turpeisen autokorjaamolla ja oli ennen Hakkaraisen kanalalla töissä. Valdemar myös hajotti Vanhan Mielosen tontin Hakkaraisen käskystä. Aiemmin ennen sarjan tapahtumia Valdemar on ollut töissä Ruotsissa.
Reutu oli Hakkaraisen hommissa, mutta otti lopputilin ja liittyi Turpeisen konserniin. Nykyään Reutu asuu pohjoisessa. Esiintyy vain sarjassa Turvetta ja timantteja
Dir. cant. Ilmari Piiparinen on Kuusniemen seurakunnan kanttori ja kuuluu myös kunnanvaltuustoon. Piiparinen on alkoholisti, joka kuitenkin raitistui sen jälkeen kun löysi itselleen naisen. Hän aloitti kuitenkin juomisen uudestaan, mutta esittää vaimolleen ja ystävilleen olevansa raitis, mutta he kaikki tietävät kuitenkin totuuden. Piiparinen soittaa urkuja ja harmonikkaa. Hän voitti Kultainen harmonikka-kilpailun säveltämällään kappaleella ja soitti tanssilava Kesä-Hillevin avajaistansseissa. Nuorempana hän on ollut mukana soittamassa pelastusarmeijassa.
Rovasti Poutiainen oli Kuusniemen kirkkoherra ennen Pohdon tuloa. Poutiainen muutti Kylmäkoskelle ja kuoli myöhemmin. Poutiainen vihki "Vain muutaman huijarin tähden" sarjan lopussa Suvin ja Matiaksen.
Valma Alaviehko-Poutianen oli Pappilan taloudenhoitaja ja myöhemmin Rovasti Poutiaisen aviopuoliso.
Varma Kylmälehto oli Kuusniemen kirkkovaltuuston puheenjohtaja vuonna 1996 ja sittemmin hänellä oli yhtiö "Jätektör KY Varma Kylmälehto." Kylmälehto käyttää puheissaan sivistyssanoja omintakeisesti. Hänellä on haulikko ja dynamiittia, ja hän tekee kaiken joko Hakkaraisen tai Kiisken käskystä, tosin omalla tavallaan. Hän räjäytti vahingossa oman autonsa ja Urmaan lähteet.
Ave Sulander (aiemmin Auvo Sulonen) oli Kuusniemen elinkeinoasiamies, mutta joutui vankilaan Turpeisen ryöstöyrityksestä ja yritettyään huijata Fräntilän tilan itselleen. Sulader esiintyi myös Matkalaukkukostaja-sarjassa, jossa hän poltti Tienpään Oskarin mökin.
Heimo Hujanen oli Matkalaukkukostaja-sarjassa pankinjohtaja ja Auvo Sulosen rikostoveri. Peräkamaripojat-sarjassa Hujasella on oma elokuvastudio, jossa myös Närhi on töissä.
Aulis Närhi on Hujasen elokuvayhtiössä kuvaajana. Aulis onnistui kuvaamaan Sulanderin paon poliiseja pakoautosta käsin ja esitti sen myöhemmin televisio-ohjelmassaan "Rikos Närhi".
Myllyniemi esiintyi ainoastaan Vain muutaman huijarin tähden -sarjassa ja toimi siinä Kuusniemellä poliisina.
Mooses Turpeinen oli P.A. Turpeisen isä ja entinen huoltamoyrittäjä, joka kuoli vuonna 1973. Testamenttasi koko omaisuutensa pojalleen sillä ehdolla, että huoltoaseman vintti on perinpohjaisesti siivottu.
Niiranen oli henkilö, josta sarjassa mainitaan usein, mutta häntä ei ole sarjassa nähty kertaakaan. Niiranen oli seurakunnan suntio ja kuului kunnanvaltuustoon. Niiranen on Hakkaraisen sukulaisia.